ཚུལ་ཁྲིམས་ཀྱི་གཏམ།
ཡོངས་
རྒྱ་གར་སྐད་དུ། ། ཤཱི་ལ་པ་རི་ཀཱ་ཐཱ། བོད་སྐད་དུ། ཚུལ་ཁྲིམས་ཀྱི་
གཏམ། དཀོན་མཆོག་གསུམ་ལ་ཕྱག་འཚལ་ལོ། ། རྒྱ་མཚོ་དང་ནི་གླང་རྗེས་
ཀྱི། ། ཁྱད་པར་དག་ནི་གང་ཡིན་པ། ། སྦྱིན་པ་དང་ནི་ཚུལ་ཁྲིམས་ཀྱི། །
ཁྱད་པར་དག་ ནི་ དེ་ ཡིན་ ནོ། ། གང་ཞིག་དད་པའི་སེམས་ཀྱིས་ ནི། ལོ་
བརྒྱར་སྦྱིན་པ་བྱིན་པ་པས། ། གང་ཞིག་ཉིན་གཅིག་ཚུལ་ཁྲིམས་ནི། ། བསྲུང་
བ་དེ་ལས་ཁྱད་པར་འཕགས། ། སྦྱིན་པ་བཤན་པ་རྣམས་དང་ནི། ། རིགས་
ངན་དག་ཀྱང་སྦྱིན་པར་བྱེད། ། གང་ཡང་རུང་བས་ཚུལ་ཁྲིམས་ནི། །
སུ་བསྲུང་བར་མི་ནུས་སོ། ། སྦྱིན་པ་རབ་ཏུ་འབྱོར་གྱུར་ཀྱང་། ། དེ་ནི་སྦྱིན་
བདག་ཆེན་པོ་མིན། ། ཚུལ་ཁྲིམས་རྣམ་པར་དག་པ་ཡིས། ། སྦྱིན་བདག་ཆེན་
པོ་ཡིན་པར་བཤད། ། མགོ་བྲེགས་པའམ་གཙུག་བུད་ལྡན་པར་རྒྱུ། ། ཁྲུས་ཀྱི་
ཆུ་ཡིས་ རལ་ པ་ ཁྱབ་ པར་འཆང༌། ། ཆ་ལུགས་སྣ་ཚོགས་ དག་ གི་ སྤྱོད་ གྱུར་
ཀྱང་། ། ། གལ་ཏེ་ཚུལ་ཁྲིམས་མེད་ན་སྒྱུ་སྤྱོད་ཡིན། ། གངྒཱ་བགྲོད་པ་ཆུ་བོ་ནཱ་
དིར་སོང་བ་འམ། ། དབྱངས་ཅན་ཆུའམ་རྫིང་བུར་སོང་བ་འམ། ། ནེ་ལེ་ཤར་
ནི་བསྟེན་ པར་ བྱེད་ པ་ ཡང༌། ། གལ་ཏེ་ཚུལ་ཁྲིམས་ཀྱིས་ རྒུད་ ལ་ དོན་ མེད།
ཇི་ལྟར་ཚུལ་ཁྲིམས་བླ་མེད་ལྡན་པའི་དྲི། ། དམ་པ་མཐོ་རིས་འདི་ན་མི་ཟད་
ལྡན། ། དེ་ལྟར་ཕྲེང་བའི་དྲི་ནི་ཁྱབ་མིན་ཅིང་། ། དེ་བཞིན་བྱུག་པའི་དྲི་ཡང་
འབྱུང་མི་འགྱུར། ། འདི་ན་བདག་དགའ་གཞན་དུ་འགྲོ་བ་དེ། ། གྲགས་དང་
དགའ་ཞིང་ ཀུན་ གྱིས་ བཀུར་ པ་ སྟེ། ། ཆོས་ ལྡན་ འབྲས་ བུ་ དེ་ དེ་ མང་ པོ་
མཐོང་། ། ཚུལ་ཁྲིམས་འབྲས་བུ་དྲང་སྲོང་ཆེན་པོས་གསུངས། ། ཚུལ་ཁྲིམས་
259

ནད་ལས་སྨན་པའི་མཆོག་ཡིན་ཞིང་། ། མུན་པའི་སྒྲོན་མ་ཉམ་ཐག་ལ་སྐྱབས་
དང་། ། འཇིགས་ལ་སྲུང་དང་འཕོངས་པ་ཉེ་དུ་དང་། ། འཆི་བའི་རྒྱ་མཚོ་
མཐའ་མེད་ གཟིངས་ གྱུར་ ཡིན། ། གང་ཞིག་འདུལ་བའི་ཚུལ་ཁྲིམས་རྣམས་
འཇིག་ཚེ། ། སྐྲག་ཞུགས་ཚུལ་ཁྲིམས་ལྡན་པ་ཡོད་མ་ཡིན། ། དེ་བས་འཇིག་
རྟེན་གཞན་མཐའ་དགའ་སེམས་ཀྱིས། ། གང་ཞིག་འགྲོ་འདོད་དེས་ནི་ཚུལ་
ཁྲིམས་སྲུངས། ། ཚུལ་ཁྲིམས་དྲི་མེད་མ་ལུས་ཇི་བཞིན་བཞག ། ཤེས་རབ་ཞི་
བས་ཡིད་ ནི་ ཡོངས་ སྨིན་ འགྱུར། ། དེ་བས་རྒ་ཤི་ནད་འཇིགས་རྣམས་ ཐར་
པ། ། གང་ཞིག་ཐོབ་འདོད་དེས་ནི་ ཚུལ་ཁྲིམས་ སྲུངས། ། ཚུལ་ཁྲིམས་ཀྱི་
གཏམ་སློབ་དཔོན་དབྱིག་གཉེན་གྱིས་མཛད་པ་རྫོགས་སོ། །
རྒྱ་གར་གྱི་མཁན་པོ་ཛ་རན་དྷ་ན་དང་། ཞུས་ཆེན་གྱི་ལོ་ཙཱ་བ་རིན་ཆེན་
བཟང་པོས་བསྒྱུར་ཅིང་ཞུས་ཏེ་གཏན་ལ་ཕབ་པའོ། །
260